સારવાર થઈ. નરગિસ ભાનમાં આવી. એણે પહેલો સવાલ પૂછ્યો: ‘મુઝે કિસને બચાયા?’ જ્યારે જણાવાયું કે તને બચાવનાર શૂરવીર સુનીલ હતો ત્યારે એ આભી બની ગઈ. એ અરસામાં રાજ-નરગિસના પ્રેમ સંબંધની ચૌરે ને ચોટે ચર્ચા ચાલતી હતી. આ ઘટના (કે દુર્ઘટના) પછી નરગિસે એના પરિવારને સ્પષ્ટ જણાવી દીધું કે એ શાદી કરશે તો માત્ર સુનીલ દત્ત સાથે, જેણે એની જિંદગી બચાવી. 11 માર્ચ, 1958માં નરગિસનું નામ નિર્મલા કરવામાં આવ્યું. એ અને સુનીલ દત્ત લગ્નના પવિત્ર બંધનમાં બંધાઈ ગયાં. અને આમ, એક દુર્ઘટનાની ફળશ્રુતિરૂપે મધર ઈન્ડિયામાં નરગિસના પુત્રની ભૂમિકા ભજવતો સુનીલ દત્ત એનો પતિ બની ગયો. 1957ની દુર્ઘટના 1958માં બની ગઈ જન્મોજન્મનો સંબંધ.